armvectores/hy_wikipedia_2023 huggingface dataset:
Վահրամ Րաբունի

Վահրամ Րաբունի (անհայտ, Ուռհա - անհայտ, Սիս), հայ քաղաքական մտքի Կիլիկյան դպրոցի նշանավոր ներկայացուցիչ։


== Կենսագրություն ==
Ապրել և ստեղծագործել է 13-րդ դարում, ծննդյան և մահվան թվականները հայտնի չեն։ Լինելով բարձրակարգ մտավորական՝ Վահրամ Րաբունին պաշտոնավարել է Լևոն Գ-ի (1270-1289) արքունիքում որպես ատենադպիր և տնօրինել պետության դիվանագիտական հարաբերությունները, ստեղծել պետական փաստաթղթեր ու գրագրություններ, ընդունել դեսպաններ։ Նրա գրչին են պատկանում բազմաթիվ իմաստասիրական ու կրոնա-աստվածաբանական աշխատություններ՝ Արիստոտելի, Պորփյուրի, Դավիթ Անհաղթի, Գրիգոր Նյուսացու, Դիոնիսիոս Աերոպագացու երկերի մեկնությունները։ Հետաքրքրական է նաև Լևոն Գ թագավորի օծման առիթով նրա արտասանած ճառը, որում արտացոլվում են Րաբունու քաղաքագիտական մտքերն ու հայացքները։ Այս ճառում նա իր տեսակետն է արտահայտում թագավորական իշխանության առաջացման, նրա էության, պետության ամրապնդման ու զարգացման ուղիների մասին։ Վահրամ Րաբունու կարծիքով պետության ծագումը պայմանավորված է աստվածային կամքով ու մարդու բնությամբ։ Պատասխանելով այն հարցին, թե ինչից հետո և ինչու է առաջացել թագավորությունը, Րաբունին գտնում է, որ Աստված անմիջականորեն չի ստեղծել թագավորությունը. մարդկանց ստեղծելով իր պատկերի նմանությամբ՝ նրանց հավասար իրավունքներ է տվել իշխելու և կենդանի բնության վրա, որ նահապետներից ոմանք իրենց թագավոր հռչակեցին՝ համազգայինների վրա իշխելու նպատակով։ Ըստ Րաբունու՝ պետությունը իշխանության զարգացած ձևն է, որն իրականացնում է իշխանություն բոլորի անունից, ընդհանուրի օգտին։ Հետևելով դեռևս անտիկ աշխարհից եկող բնական իրավունքի ավանդական սկզբունքներին՝ Րաբունին գտնում էր, որ պետությունը պետք է սանձահարի մարդկանց ագրեսիվությունը, ապահովի կարգուկանոն, մեկուսացնի ներոին ապակայունացնող կենտրոնախույս ուժերին, պաշտպանի մարդու ազատությունն ու սեփականությունը։ Այս հարաբերությունները, ըստ Րաբունու բխում են սոցիալական որոշակի պայմաններից։ Արտաքին հարաբերություններում պետությունը պարտավոր է պահպանել տարածքային ամբողջականությունը, նրա շահերը, ապահովել փոխշահավետ համագործակցությունը և այլն։ "Թագավորութիւն է ըստ ուղիղ բանին վերայ աշխարյի, որ իւր է վիճակել և ի նմա բնակելոցն իշխել արդարացի հարկս և իրավունքս ի նոցանէ առնուլ, և զնոսին ի հաստատութիւն պահել արտաքին թշնամացն` քաջությամբ պատկերազմեալ` յաղթել, և կամ հաղթութեան հնարիւք զխաղաղութիվն ողջունել": Թագավորությունը կոչված է երկրի ներսում կարագավորելու իր հպատակների ներդաշնակ գործունեությունը, խրախուսելու բարեգործությունը, պատժելու չարագործությունը, հետևելու օրենքների իրագործմանը, իսկ արտաքին հարաբերություններում՝ քաջաբար պատերազմելով հաղթել թշնամուն կամ դիվանագիտական արվեստով հաշտություն կնքել հակառակորդի հետ և պահպանել խաղաղությունը։ Լևոն Գ-ի իշխանությունը ջատագովող այս ճառը, գործող իրավունքը հայտարարում է արդարացի ու բնական։ Պետության գլխավոր դեմքը թագավորն է, որի վարքագծից է կախված երկրի բարեկեցությունն ու համերաշխությունը։ Հատուկ ուշադրություն՝ դարձվում թագավորի և իշխանների փոխհարաբերություններին և հիմանավորվում կենտրոնաձիգ պետության գաղափարը։ Սմբատ Գունդստաբլի օրինակով Րաբունին Հոգևոր իշխանությունը ենթարկում է աշխարհիկ իշխանությանը։


== Գրականություն ==
Հենզել Մանուչարյան (2002)։ «Դրվագներ հայ քաղաքական մտքի պատմության»։ Երևանի Պետական Համալսարանի հրատարակչություն։
Call Out My Name

«Call Out My Name», կանադացի երգիչ և երգահան The Weeknd-ի երգը։ Թողարկվել է 2018 թվականի մարտի 30-ին և ներառված է իր` «My Dear Melancholy,» մինի ալբոմում։ The Weeknd-ը երգը համահեղինակել է պրոդյուսեր Ֆրենկ Դյուքեսի հետ, իսկ Նիկոլաս Ջարի անունն ընդգրկվել է հեղինակների թվում նրա «Killing Time» երգի օգտագործման համար։
2018 թվականի ապրիլի 10-ին երգը ուղարկվել է ամերիկյան ժամանակակից ռիթմերի ռադիո` որպես մինի ալբոմի առաջին սինգլ։


== Առևտրային հաջողություն ==
Տեսֆայեն 2018 թվականին թողարկված «Call Out My Name» երգով վաստակել է Spotify-ում մեկ օրվա ընթացքում ամենաշատ սթրիմինգների քանակը։ Առաջին օրը երգն ունեցել է 6 միլիոն հոսք Apple Music-ում։ Երգը հայտնվել է Billboard Hot 100 չարթի 4-րդ հորիզոնականում՝ դառնալով The Weeknd-ի 8-րդ երգը, որը ընդգրկվել է լավագույն տասնյակում։


== Տեսահոլովակ ==
Լիրիկական տեսահոլովակը թողարկվել է 2018 թվականի ապրիլի 2-ին, որտեղ Տեսֆայեն երևում է տարբեր հեռուտաէկրաններում։ 2018 թվականի մարտի 30-ին The Weeknd-ը թողարկել է ուղղահայաց տեսահոլովակը Spotify-ում։ «Call Out My Name» երգի պաշտոնական տեսահոլովակը թողարկվել է 2018 թվականի ապրիլի 12-ին. ռեժիսորը Գրանտ Սինգերն է։


== Չարեր ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Վասիլ

Վասիլ` Բարսեղ անվան հայերի մոտ տարածված, ինչպես նաև` մի քանի այլ լեզուներում (բուլղարերեն, ուկրաիներեն, վրացերեն) ընդունված ձևն է։ Ռուսերենում գործածվում է Վասիլի ձևը, հունարենում՝ Վասիլիս։


== Անունը կրող հայտնի մարդիկ ==
Վասիլ Բարնովի՝ վրացի արձակագիր
Վասիլ Լևսկի՝ բուլղարացի քաղաքական գործիչ
Վասիլ Խաչատրյան՝ խորհրդային պետական գործիչ
Վասիլ Կիրկով՝ դերասան
Վասիլ Կոլարով՝ բուլղարացի քաղաքական գործիչ
Վասիլ Ստուս՝ ուկրաինացի բանաստեղծ
Վասիլ Սարգսյան՝  Խորհրդային Միության Հերոս
Վասիլ Վարդանյան
Վասիլ Տղա՝ հայ իշխան
Վասիլ Փիրադով՝ հայ նկարիչ
Վասիլիս Թորոսիդիս` հույն ֆուտբոլիստ
Վասիլիս Սպանուլիս` հույն բասկետբոլիստ


== Տե'ս նաև` ==
Գող Վասիլ
Լին շրջան (Կանզաս)

Անվան այլ կիրառումների համար տե՛ս՝ Լին շրջան (այլ կիրառումներ)Լին շրջան (անգլ.՝ Linn County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.551 կմ² է, բնակչությունը՝ 9.570 մարդ (2000 թ. տվյալներով)։ Շրջկենտրոնն է Մաունդ Սիթի բնակավայրը։ Կազմավորվել է 1855 թ.։
Ռոկին (փողոց)

Ռոկին (հոլ.՝ Rokin), Ամստերդամի կենտրոնի հիմնական փողոցներից մեկը։

Փողոցը սկսվում է Դրամային հրապարակից և ավարտվում է Դամ հրապարակում։ Սկզբնապես այն հանդտսանում էր Ամստել գետի հիմնական հունի մի մասը՝ Rak-in անվանումով (հին հոլանդերեն — հիմնական հուն)։ 1608-1609 թվականներին, Ռոկին և Դամ հրապարակի հատման վայրում, Հենդրիկ դե Կեյզերի գլխավորությամբ, կառուցվել է Ամստերդամում առաջին ապրանքային բորսան, որը հոլանդական Ոսկե Դարի ժամանակ գլխավոր դերակատարում է ունեցել քաղաքի տնտեսական հաջողություններում։ Շինությունը քանդվել է 1835 թվականին։ 1913 թվականին գետի հունի երկայնքով կառուցվել է ափամերձ, 1936 թվականին Սպեյ և Դամ հրապարակների միջև գետի հունի մի մասը պատվել է գրունտով, փողոցի մնացած մասում այժմ ևս կայանվում են նավակներ։
Ներկա ժամանակ, կապված Հյուսիս-Հարավ նոր մետրոյի երթուղու շինարարության հետ, Ռոկին փողոցը փորված է մոտ 20 մետր խորությամբ։ Ամստել գետի նախկին հունի տարածքում ընթացող հնագիտական պեղումները նոր լույս կարող են սփռել Ամստերդամի պատմության էջում։
Փողոցի դիտարժան վայրերից է հանդիսանում թագուհի Վիլհելմինայի ձիով արձանը։


== Հայտնի շինություններ ==

Մինչ 1908 թվականը փողոցում կանգուն էր Nieuwezijds Chapel եկեղեցին։
1608-1609 թվականներին այնտեղ կառոււցվել է ապրանքային բորսա։ Քանդվել է 1835 թվականին։
Turfmarkt Ամստերդամի համալսարանի հնագիտական թանգարան։
Arti et Amicitiae նկարիչների համայնքի շենք։
The Marine Insurance Company Limited -ի նախկին գրասենյակ։
Tabakzaak Hajenius - բազմաթիվ թագավորական տների մատակարար։
Վաճառական Պիտեր Յանս Սվելինկի տունը՝ կառուցված 1642-1643 թվականներին։
Maison De Bonneterie հանրախանութ։
Ռոկին Պլազա գրասենյակ՝ առևտրական տարածքներով։


== Աղբյուրներ ==
Zo zag het Rokin er uit voor de demping Archived 2009-10-01 at the Wayback Machine.
Bureau Monumenten & Archeologie Gemeente Amsterdam Archived 2007-08-09 at the Wayback Machine.
Ազատեկի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Ազատեկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 13 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
The Originals (ալբոմ)

The Originals, ալբոմ-հավաքածու, ամերիկյան ռոք Kiss խմբի առաջին երեք ալբոմների՝ Kiss, Hotter Than Hell и Dressed to Kill վերաթողարկում։ Թողարկվել է 16 էջանոց գրքույկով, որի մեջ Kiss խմբի պատմությունն էր, Kiss Army գույնի սթիքերով և էջ, որի վրա կային 6 քարտեր 1976 թվականին։


== Ալբոմի մասին ==
Սկավառակը թողարկվել է, որպեսզի խթանի մինչև Destroyer ալբոմի թողարկված ալբոմների վաճառքը, որպեսզի դա դառնա Kiss խմբի առաջին ոսկե սկավառակը։ Նա հասավ գագթնակետին, դառնալով ԱՄՆ-ի ցանկերի 36-րդ տեղը 1976 թվականի սեպտեմբերում։


== Ստեղծագործությունների ցանկ ==
I ձայնագրություն — Kiss

A1. «Strutter» (3:10) — Փոլ Սթենլի/Ջին Սիմոնս
A2. «Nothin' To Lose» (3:26) — Սիմոնս
A3. «Firehouse» (3:18) — Սթենլի
A4. «Cold Gin» (4:21) — Էյս Ֆռեյլի
A5. «Let Me Know» (2:58) — Սթենլի
B1. «Kissin Time» (3:52) — Բեռնի Լոու
B2. «Deuce» (3:05) — Սթենլի
B3. «Love Theme From Kiss» (2:24) — Սթենլի/Սիմոնս/Ֆռեյլի/Փիթեր Քրիս
B4. «100,000 Years» (3:22) — Սթենլի/Սիմոնս
B5. «Black Diamond» (5:11) — ՍթենլիII ձայնագրություն  — Hotter than Hell

A1. «Got To Choose» (3:52) — Սթենլի
A2. «Parasite» (3:01) — Ֆռեյլի
A3. «Goin' Blind» (3:34) — Սիմոնս/Սթիվեն
A4. «Hotter Than Hell» (3:30) — Սթենլի
A5. «Let Me Go, Rock 'N Roll» (2:16) — Սթենլի/Սիմոնս
B1. «All The Way» (3:17) — Սիմոնս
B2. «Watchin' You» (3:45) — Սիմոնս
B3. «Mainline» (3:50) — Սթենլի
B4. «Comin' Home» (2:37) — Սթենլի/Ֆռեյլի
B5. «Strange Ways» (3:17) — ՖռեյլիIII ձայնագրություն  — Dressed to Kill

A1. «Room Service» (2:59) — Սթենլի
A2. «Two Timer» (2:48) — Սիմոնս
A3. «Ladies In Waiting» (2:32) — Սիմոնս
A4. «Getaway» (2:44) — Ֆռեյլի
A5. «Rock Bottom» (3:55) — (Intro: Ֆռեյլի) Սթենլի
B1. «C’mon And Love Me» (2:59) — Սթենլի
B2. «Anything For My Baby» (2:34) — Սթենլի
B3. «She» (4:08) — Սիմոնս/Քորոնել
B4. «Love Her All I Can» (2:41) — Սթենլի
B5. «Rock and Roll All Nite» (2:49) — Սթենլի/Սիմոնս


== Ծանոթագրություններ ==
Չերնետչինա (այլ կիրառումներ)

Չերնետչինա, կարող է վերաբերել՝

Չերնետչինա - գյուղ, Ուկրաինայի Սումիի մարզի Ախտիրկայի շրջանում
Չերնետչինա - գյուղ, Ուկրաինայի Սումիի մարզի Կրասնոպոլիեի շրջանում
(453) Թեա

(453) Թեա (անգլ.՝ Tea), աստերոիդ աստերոիդների հիմնական գոտում։ Հայտնաբերվել է 1900 թվականի փետրվարի 22-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,183145 ա. մ., առավելագույնը մոտենում է 1,9457 ա. մ. հեռավորության վրա և հեռանում 2,4206 ա. մ., իսկ Երկրի ուղեծրին Թեա աստերոիդը նվազագույնը մոտենում է 0,9408 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1178,21 երկրային օրվա ընթացքում, իր ուղեծրով շարժվելով միջինում 0,305549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,55° անկյուն։
Թեա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(453) Թեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրիստոֆեր Ջոզեֆ Ուոքեր

Քրիստոֆեր Յոզեֆ Ուոքեր (անգլ.՝ Christopher Joseph Walker, հուլիսի 10, 1942(1942-07-10) - ապրիլի 18, 2017(2017-04-18)), անգլիացի պատմաբան։


== Կենսագրություն ==
Կրթությունն ստացել է Լենսինգ և Բրեյզհաուզ քոլեջներում։ 1971 թվականից զբաղվում է հայ ժողովրդի նոր և նորագույն պատմությամբ։ Եղել է Արևմտյան Հայաստանում, այցելել Վան, Դիարբեքիր, Ուրֆա, Այնթապ, Կարս, Անի, Բեյրութ, Դամասկոս, Հալեպ, 1971 թվականին՝ առաջին անգամ Երևան։ 1976 թվականին, Դ. Լանգի հետ, հրատարակել է («Փոքրամասնությունների իրավունքների խումբ» կազմակերպության հովանավորությամբ) «Հայերը» գրքույկը։ 1980 թվականին լույս է տեսել Ուոքըրի «Հայաստան, ազգի վերապրումը» աշխատությունը՝ նվիրված հայ ժողովրդի պատմությանը, մասնավորապես՝ հայկական հարցում եվրոպական տերությունների քաղաքականությանը, հայերի ցեղասպանության խնդիրներին, Հայաստանի Հայնրապետության (1918-1920), խորհրդային Հայաստանի, հայ սփյուռքի պատմությանը։ Գրքի երկրորդ հրատարակության (1989) մեջ լուսաբանվել է նաև Լեռնային Ղարաբաղի պատմությունը, խնդրի առկա վիճակը։ 1989 թվականի նոյեմբերին ելույթ է ունեցել Օքսֆորդի համալսարանում՝ «Հայաստանը 90-ական թվականներին. հեռանկարներ և վտանգներ» զեկուցումով, որտեղ վերլուծել է Հայաստանի քաղաքական իրադրությունը, նրա զարգացման հեռանկարները, հայերի ցեղասպանության հիմնախնդիրը ժամանակակից փուլում։


== Երկեր ==
The Armenians, by David Marshall Lang, Christopher J. Walker, London։ Minority Rights Group, MRG Report No. 32, fifth edition, 1987
Oliver Baldwin : A Life of Dissent, ISBN 978-1-900850-86-5, 2003
Armenia and Karabagh, ISBN 978-1-873194-00-3, 1991
Armenia : The Survival of a Nation Archived 2007-06-15 at the Wayback Machine., ISBN 978-0-312-04944-7, 1980; ISBN 978-0-312-04230-1, 1990
Visions of Ararat (writings on Armenia), ISBN 978-1-85043-888-5, 2005
"At History's Crossroad: The making of the Armenian nation," (The Armenians։ From Kings and Priests to Merchants and Commissars) (Book review) Weekly Standard Nov 27, 2006.
Friends or Foes? The Islamic East and the West, History Today, March 2007, Volume։ 57, Issue։ 3, Page 50-57


== Ծանոթագրություններ ==
Դագարլի

Դագարլի, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 820 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ավարստան

Ավարստանը (ավարերեն՝ Аваристан) ավարների կողմից բնակեցված տարածքի պատմական անվանումն է, Շամիլի իմամության հիմքը, այժմ բաժանված է Դաղստանի, Վրաստանի և Ադրբեջանի միջև։
Զբաղեցնում է հարավարևելյան Կովկասի լեռնային բարձրադիր տարածքը։ Այժմ Դաղստանի մեջ մտնող Ավարստանի տարածքում ապրում են նաև անդո-ցեզյան ժողովուրդները, որոնց աշխարհագրերի ժամանակ հաշվառում են որպես ավարներ։
Այժմ Ավարստանի պատմական շրջանները գտնվում են նաև Ադրբեջանի և Վրաստանի տարածքներում։ Ադրբեջանում ավարները ապրում են հիմնականում Բելոկանի և Զաքաթալայի շրջաններում, որտեղ 1999 թ-ի դրությամբ հասնում էին 49,800 մարդու։ ՌԴ-ում ապրում են նաև հարևան Չեչնիայում,Կալմիկիայում,Դաղստանի դաշտային հյուսիսում և այլ շրջաններում։


== Պատմություն ==
19-րդ դարի ավար պատմաբանները կարծում էին, որ 18-րդ դարի երկրորդ կեսի սկզբին Շամիլի «փայլուն ժամանակաշրջանի» նշանակալի պահն էր սեյիդ Նուրադին Քումուխյան գալուստը Ավարստան։ Մուհամեդի այդ ժառանգը, ենթադրաբար, բնակություն է հաստատել ժամանակակից Ցումադինի շրջանի տարածքում։ Կովկասյան պատերազմից հետո Ավարստանը մտնում է Ռուսական կայսրության կազմի մեջ։


== Տես նաև ==
Լեզգիստան
Բոբրիկ Պերվի

Բոբրիկ Պերվի (ուկրաիներեն՝ Бобрик Перший), գյուղ Ուկրաինայի Օդեսայի մարզի Լյուբաշիվկայի շրջանում։
Չճշտված տվյալներով Բոբրիկ Պերվի գյուղում բնակվում էր 3 034 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեբյուսիի լարային կվարտետ

Դեբյուսիի լարային կվարտետը գրվել է 1893 թվականին։ Կվարտետի հիմնական տոնայնությունը սոլ մինորն է։ Դեբյուսին կվարտետը գրել է Ֆրանսիայում այդ ժամանակ նոր ստեղծված "Երաժշտության ազգային կազմակերպության" համար (հիմնադիր՝ Քամիլ Սեն-Սանս)։ Կվարտետը առաջին անգամ կատարել է ջութակահար Օժեն Իզաիի ղեկավարած "Իզաի" կվարտետը։
Ստեղծագործության ստեղծման մեջ մեծ դեր է կատարել Սեզար Ֆրանկի երաժշտական ոճը։ Կվարտետի բոլոր չորս մասերը կապված են իրար հետ։ Կվարտետը իմպրեսիոնիզմի վառ նմուշներից է և լիովին համապատասխանում է իր ստեղծման ժամանակաշրջանի մտածելակերպի հետ։ Կվարտետի երկրորդ մասը լի է լարայինների պիցցիկատոներով։ Դրա հիմնական պատճառը հարվածային գործիքների հանդեպ ունեցած Դեբյուսիի մեծ սերն է։


== Մասերը ==
Կվարտետը կազմված է չորս մասից՝

Շարժուն և հստակ
Բավականին աշխույժ և շատ ռիթմիկ
Անդանտինո - Շատ արտահայտիչ
Մոդերատո (չափավոր) - Քիչ-քիչ արագացում - Շատ շարժուն և զգացմունքով լի
Քրընկոց

Քրընկոց, գյուղ Արևմտյան Հայաստանում, Էրզրումի վիլայեթի Թորթումի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գողոնց

Գողոնց, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հիրրոկկին (արբանյակ)

Հիրրոկկին, Սատուրնի անկանոն արբանյակն է, հայտնաբերվել է Սքոթ Շեփարդի կողմից 2004 թվականին։
Այդենբախ

Այդենբախ (գերմ.՝ Aidenbach), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 3069 մարդ (դեկտեմբերի 31, 2010 թվական)։ Զբաղեցնում է 17,19 կմ² տարածք։ Պաշտոնական կոդ՝ 09 2 75 112։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Դյոյ լա Բառ

Դյոյ լա Բառ (ֆր.՝ Deuil-la-Barre), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 20 կիլոմետր դեպի հյուսիս, դեպարտամենտի դե ֆակտո վարչական կենտրոնից՝ Սերժիից 15 կիլոմետր դեպի արևելք։ 2006 թվականի տվյալներով բնակչության թվաքանակը եղել է  21 230:


== Անվանումը ==
Քաղաքի ներկայիս տարածքում վաղ միջնադարում գոյություն ունեցած բնակավայրը պատմական փաստաթղթերում 862 թվականին հիշատակվել է Diogilum, այնուհետև՝ Doguillum, Diogilo,  Dyoilum (IX դարի մի աշխատության մեջ), Villam Dueil՝ 1070 թվականի մի բնագրում։ 
Քաղաքի անվանումը կելտական ծագում ունի. առաջացել է divo- (= dieu) և ialo- (= սրբել, մաքրել բառերից), նշանակելով «աստվածային կամ սրբազան մաքրում»։
1952 թվականի դեկտեմբերի 7-ից քաղաքն ստացել է իր ներկայիս՝ «Deuil-la-Barre» անվանումը։
2002 թվականին համայնքապետարանի նախաձեռնությամբ հանրաքվե է անցկացվել քաղաքի անվանաձևը փոխելու առնչությամբ (առաջարկվել է վերանվանել «Deuil-Ormesson» կամ «Dueil-Ormesson»), բայց քվեարկողների 71 %-ը դեմ է արտահայտվել փոփոխությանը։


== Տնտեսություն ==
2010 թվականի տվյալներով համայնքի աշխատունակ տարիքի 14 517 մարդկանցից (15-64 տարեկան) տնտեսապես ակտիվ էին 11 301-ը (ակտիվության ցուցանիշը կազմել է 77,8 տոկոս՝ 1999 թվականի 74,3 %-ի դիմաց։ Տնտեսապես ոչ ակտիվ 3216 անձանցից 1455-ը սովորողներ էին, 872-ը՝ թոշակառուներ, 889-ը չէին աշխատում այլ պատճառներով։
2010 թվականին համայնքում հաշվվում էր 9253 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 22 461 եվրո։


== Անվանի անձինք ==
Լուիզա դ՛Էպինե (1726-1783), գրող. գրական սալոն էր պահում Լա Շևրետ դղյակում
Սատուռնեն Ֆաբր (1884-1961), դերասան
Ռիշար Բորենժե (1942), դերասան, երգիչ, գրող. դստեր՝ կինոդերասանուհի Ռոմանայի հետ ապրել է Դյոյ լա Բառում  (1973 թ.)
Շանտալ Ռեգա (1955), արագավազորդուհի
Blacko (1979), Tunisiano (1979) և Aketo (1980), Sniper երաժշտախմբի անդամներ
Քրիստոֆ Վիլլեմ (1983), երգիչ, գրող, կոմպոզիտոր


== Ժողովրդագրություն ==
Բնակչության թվաքանակի փոփոխությունները (Cassini и INSEE):


== Քույր քաղաքներ ==
Դյոյ լա Բառը 2016 թվականի հունվարի 27-ի դրությամբ բարեկամական և գործընկերային հարաբերություններ էր հաստատել հետևյալ քաղաքների հետ.

 Մայնի Ֆրանկֆուրտ, Գերմանիա (1967)
 Վաց, Հունգարիա (1991)
 Ուինսֆորդ, Մեծ Բրիտանիա (1992)
 Լորինյան, Պորտուգալիա (2009)


== Գրականություն ==
Michel Bourlet - Les origines du village de Deuil. Les grandes heures de l'église Notre-Dame et du prieuré Saint-Eugène. éditeur Cercle d'études historiques, Deuil-la-Barre, 1999, pages totales 167 | isbn=}}
Jean-Paul K, Les experts Deuil-la-Barre, 2015.


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Official website (Ֆրանսերեն)
Mérimée database - Cultural heritage (Ֆրանսերեն)
Land use (IAURIF)(չաշխատող հղում) (անգլերեն)
Мэрия-deuillabarre.fr
Կյուլլապի Կյուլպենկյան վարժարան

Կյուլլապի Կյուլպենկյան վարժարան, հիմնվել է 1929 թվականին, Դամասկոսում՝ ՀԲԸՄ հովանավորությամբ։ Սկզբնապես կոչվել է Ազգային Սահակյան վարժարան, 1967 թվականից՝ Կյուլլապի Կյուլպենկյան։ 1947 թվականին ունեցել է 60, 1963 թվականին՝ 200, 1968 թվականին՝ 235, 1989 թվականին՝ 150 աշակերտ։
Խաղաղ հանգրվան

Խաղաղ հանգրվան (ռուս.՝ Тихая пристань), խորհրդային ​​տիկնիկային մուլտիպլիկացիոն ֆիլմ, որը նկարահանվել է Անատոլի Կարանովիչի կողմից, 1957 թվականին, «Սոյուզմուլտֆիլմ» ստուդիայում։


== Սյուժե ==
Իմանալով իշխանությունների կողմից նավահանգիստ կատարելու մոտալուտ այցի մասին, տնօրեն Ի. Տիտաննիկովը սկսում է իր ղեկավարած հանգրվան արագ կերպով վերանորոգել։ Ֆիլմի ավարտին նա ինքը դառնում է իր խարդախությունների զոհը։ Մուլտֆիլմի բարոյակախոսությունը վստահված գործի նկատմամբ ազնիվ վերաբերմունքի մասին է։
Մուլտֆիլմի մեկ այլ գիծ ամաչկոտ Սենյա Յոժիկովի` Նինոչկա Լանդիշևայի հանդեպ սիրո մասին է։


== Նկարահանող խումբ ==
Սցենարի հեղինակներ՝ Նիկոլայ Էրդման, Վալերի Մեդվեդև
Ռեժիսոր՝ Անատոլի Կարանովիչ
Օպերատոր՝ Միխայիլ Կամենեցկի
Նկարիչ՝ Անատոլի Կուրիցին
Կոմպոզիտոր՝ Սիգիզմունդ Կաց
Հնչյունային օպերատոր` Բորիս Ֆիլչիկով
Երգի տեքստերի հեղինակ՝ Սերգեյ Բոգոմազովի
Ռեժիսորի օգնական՝ Ա. Վասիլևա
Համակցված նկարահանումներ՝ օպերատոր` Նիկոլայ Գրինբերգ, նկարիչ` Ռոման Գուրով
Տիկնիկներ և դեկորացիաները պատրաստել են՝ Վ. Կուրանովը, Ն. Սոլնցևը, Օլեգ Մասաինովը, Գենադի Լյուտինսկին, Ա. Ֆիլասովը, Պավել Լեսինը, Վ. Չերնիխովան, Ա. Ժուկովան, Վ. Կալաշնիկովան, Մ. Ֆիկովան, Կ. Ռուսանովան, Սվետլանա Զնամենսկայան` գլխավոր նկարիչ Ռոման Գուրովի գլխավորությամբ
Տիկնիկավարներ՝ Լ. Վալուցկայա, Լև Ժդանով, Վ. Զակրևսկի, Վ. Կուսով, Վ. Նովիկովա, Սեմյոն Սամոդուր, Մ. Խորոշկո, Պ. Յակուշև
Դերերը հնչունավորել են ՝ Վլադիմիր Գրիբկով, Նիկոլայ Պրոկովիչ, Կապիտոլինա Կուզմինա, Բորիս Տոլմազով, Անատոլի Շչուկին, Մ. Խորոշկո
Հեղինակի տեքստը կարդում է՝ Զինովի Գերդտ
Նկարահանող խումբը ներկայացված է ըստ մուլտֆիլմի լուսագրերի։


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4 Стр. 306-307.


== Արտաքին հղումներ ==
«Խաղաղ հանգրվան»(անգլ.) ֆիլմը Internet Movie Database կայքում
Մուլտֆիլմ առցանց
Աբաս Իսահակյան

Իսահակյան Աբաս Գևորգի (հուլիսի 16, 1900(1900-07-16) - հունվարի 6, 1977(1977-01-06)), հայ խորհրդային բանասեր։
Ծնվել է Ղազարապատում։ 1918 թվականին և 1920 թվականին կռվել է Շիրակ ներխուժած թուրքերի դեմ։ Ավարտել է Ալեքսանդրապոլի (այժմ՝ Լենինական) ռուսական միջնակարգ առևտրական դպրոցը, 1926 թվականին՝ Երևանի պետական համալսարանը։ Տպագրության է պատրաստել Ավետիք Իսահակյանի մի քանի ժողովածուներ, Ա․ Իսահակյանի «Հեքիաթ արևի տակ» ժողովածուի 1974 թվականի հրատարակությունը։ Մասնակցել է Երևանում Վարպետի տուն-թանգարանի ստեղծմանը։ Հայերեն և ռուսերեն հրատարակել է «Ավ. Իսահակյանի մասին» (1971) ժողովածուն, Ավ. Իսահակյանի «Մեր գրի անմահ փառքը» (Հ. Թումանյանի մասին, 1969) տպագիր և անտիպ հոդվածների, ասույթների գիրքը։ 1959 թվականին տողացի ռուսերենի է վերածել Աբու-Լալա Մահարի պոեմը և մի շարք այլ երկեր, որոնք այնուհետև թարգմանվել են ԽՍՀՄ ու աշխարհի շատ լեզուներով։
Իվան Աղաջանյան

Իվան Գերասիմի Աղաջանյան (օգոստոսի 8, 1939(1939-08-08), Երևան, Հայկական ԽՍՀ, ԽՍՀՄ - օգոստոսի 12, 2017(2017-08-12), Երևան, Հայաստան), հայ ուրոլոգ։ Բժշկական գիտությունների դոկտոր (1982), պրոֆեսոր (1984)։ ՀՀ վաստակավոր բժիշկ (2011)։
Գերասիմ Աղաջանյանի որդին։


== Կենսագրություն ==
1962 թվականին ավարտել է Երևանի բժշկական ինստիտուտը։ 1978 թվականից Ազգային առողջապահության ինստիտուտի ուրոլոգիայի ամբիոնի, 1990 թվականից, միաժամանակ՝ Ա. Միքայելյանի անվան վիրաբուժության ինստիտուտի ուրոլոգիայի բաժանմունքի վարիչ։ Իվան Աղաջանյանը 1992 թվականին Երևանում առաջինն է ստեղծել ուրոլոգիայի համալսարան, կլինիկա և ներդրել ուրոլոգիայի գծով 3-ամյա գործակալություն։ Իվան Աղաջանյանը Հայաստանում առաջինն է (1987) կատարել երիկամի փոխպատվաստում, ներդրել միզուկաերիկամադիտումը, հեռակառավարվող քարջարդումը, միզուկափոխակրիչ մասնահատումը, մաշկային ուղիով երիկամի վիրահատման և այլ եղանակներ։ 1981-1999 թվականներին եղել է Հայաստանի առողջապահության նախարարության գլխավոր ուրոլոգ, 1988 թվականից՝ Հայաստանի ուրոլոգների ընկերակցության նախագահ։


== Անդամակցություն ==
Վիրաբուժական ակադեմիաների միջազգային ֆեդերացիայի, Եվրոպական, Ամերիկյան, Վրացական ուրոլոգիական ընկերակցությունների անդամ է։


== Ծանոթագրություններ ==
Լուկաս Մաի

Լարս Լուկաս Մաի (գերմ.՝ Lars Lukas Mai, մարտի 31, 2000(2000-03-31), Դրեզդեն, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բավարիա Մյունխենի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Բավարիա Մյունխեն ===
Մաին Բավարիա Մյունխենի ակադեմիայի սան է։ Իր պրոֆեսիոնալ դեբյուտը նշեց 2018 թվականի ապրիլի 21-ին թիմի մեկնարկային կազմում խաղադաշտ դուրս գալով Հանովերի դեմ խաղում և դառնալով 2000-ական թվականներին ծնված առաջին ֆուտբոլիստը, ով խաղադաշտ է դուրս եկել Բավարիայի կազմում։ Ապրիլի 27-ին Մաին կնքեց իր առաջին պրոֆեսիոնալ պայմանագիրը՝ նախատեսված մինչև 2021 թվականը։ 2017-18 մրցաշրջանում Մաին անցկացրեց 2 հանդիպում ակումբի առաջին թիմի կազմում։
2019 թվականի հոկտեմբերի 18-ին Մաին երկարաձգեց իր պայմանագիրը Բավարիա Մյունխենի հետ մինչև 2022 թվականը։


== Միջազգային կարիերա ==
Մաին ներկայացրել է Գերմանիան տարբեր տարիքային երիտասարդական հավաքականներում։ 2017 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում և դառնալով 1 գոլի հեղինակ։ Գերմանիան դուրս մնաց մրցաշարի կիսաեզրափակչից՝ հետխաղյա 11-մետրանոցների հարվածաշարում պարտվելով Իսպանիային։ Հոկտեմբերին Մաին մասնակցեց մինչև 17 տարեկանների աշխարհի առաջնությանը։ Այստեղ նա անցկացրեց 5 հանդիպում, իսկ Գերմանիան դուրս մնաց քառորդ եզրափակչից՝ 1-2 հաշվով պարտվելով Բրազիլիային։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 10-ի դրությամբ


== Ծանոթագրություններ ==


== Արտաքին հղումներ ==
Մաիի պաշտոնական Ինստագրամի էջը
Մաին transfermarkt-ում
Մաին soccerbase.com-ում
Մաին WhoScored.com կայքում
Մաին Բավարիա Մյունխենի պաշտոնական կայքում Archived 2019-08-13 at the Wayback Machine.
Մաին ՈՒԵՖԱ-ի պաշտոնական կայքում
Աղբերականաց

Աղբերականաց, Աղբերականց, Աղբերականք, Արծաթաղբերան, Արծաթաղբերս, Արծաթադբերք, Արծաթաղբյուր, դաշտ Թուրքիայում, Հասանկալա քաղաքից նարավ։ Առաջին անգամ հիշաաակել է Ղազար Փարպեցին, ըստ որի դաշտի հիմնական անունը Արծաթաղբերս էր։ Այստեզ էր գտնվում պատմական Դու գյուղը։


== Ծանոթագրություններ ==
Լենդաս

Լենդաս (հուն․՝ Λέντας), Կրետեից հարավ գտնվող գյուղ Հունաստանում։ Գտնվում է Հերակլիոնից 63 կիլոմետր դեպի հարավ-արևմուտք՝ Լիբիական ծովի ափին։ Մտնում է Կրետե մարզի Հերակլիոն նոմոսի Գորտինա դիմոսի կազմի մեջ։ Ըստ 2011 թվականի տվյալների՝ բնակչությունը կազմում է 80 մարդ։ Տեղացիներից մեծ մասը զբաղվում են գյուղտնտեսությամբ և տուրիզմով։
Քաղաքի անունը ծագում է λέοντας՝ առյուծ բառից։
1958-1966 թվականներին Ստիլիանոս Ալեքսիուի (Στυλιανός Αλεξίου) կողմից անցակացված պեղումների շնորհիվ հայտնաբերվել են նախապատմական ժամանակների բնակավայրեր և գերեզմաններ (մ.թ.ա. 2100-1900 թվականներ)։
|
Գյուղը գտնվում է Լեբեն (Λεβήν) հին քաղաքի տեղում։ Լեբենը կառուցվել է փյունիկացիների կողմից և հնագույն շրջանում Գորտինայի համար ծառայում էր որպես նավահանգիստ՝ գտնվելով նրանից 22 կիլմոմետր դեպի հյուսիս։
Լեբեն անունը ծագել է labiʾ՝ առյուծ բառից. բնակավայրն այդպես է կոչվել այն պատճառով, որ արևմուտքում գտնվող հրվանդանը նման է առյուծի գլխի։ Ըստ լեգենդի՝ այն Հռեայի որկե կառքին լծված առյուծներից մեկն է, որը քարացել է։ Լեբենի արևելքում կա բուժիչ աղբյուր։ Լեբենում էին գտնվում ասկլեպիոնը և Հիգեայի տաճարը, որ կառուցվել է մ.թ.ա. IV դարում։
Լեբենը լքվել է VII-VIII դարերում՝ ծովահենության պատճառով։ XIV դարում կառուցվել է Սուրբ Հովհաննեսի բյուզանդական եկեղեցին։


== Միամու դիմոս ==
Միամու դիմոսի կազմի մեջ են մտնում վեց բնակավայրեր։ Ըստ 2011 թվականի տվյալների՝ բնակչությունը կազմում է 306 մարդ, իսկ տարածքը՝ 38,25 քառակուսի կիլոմետր։


== Բնակչություն ==


== Ծանոթագրություններ ==
Կոնիյակ դը լա Մոնտան

Կոնիյակ դը լա Մոնտան (ֆր.՝ Conilhac-de-la-Montagne), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 55 մարդ, բնակչության խտությունը` 12.36 մարդ/կմ²։ Բնակավայրը զբաղեցնում է 4.45 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 29 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 40 աշխատունակ (15-64 տարեկան)  բնակիչ, որոնցից ակտիվ էին 24-ը, իսկ ոչ ակտիվները` 16։ Ակտիվության ցուցանիշը կազմում է 60,0 %։ 24 աշխատունակ մարդկանցից աշխատել է 20 անձ (11 տղամարդ և 9 կին)։ Գործազուրկ են եղել 4 անձ (2 տղամարդ և 2 կին)։ 16 անաշխատունակներից 1-ը եղել են աշակերտներ կամ ուսանողներ, 12-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբխազերեն

Աբխազերեն (աբխ.՝ аҧсуа бызшәа [apʰswa bɨzʃʷa], аҧсшәа [apʰsʃʷa], վրաց.՝ აფსუა ბჷზშоა), աբխազների լեզուն, տարածված է Աբխազիայում և Թուրքիայում, ինչպես նաև Մերձավոր Արևելքի այլ երկրներում (Հորդանան, Սիրիա, Իրաք), Ռուսաստանում և Արևմուտքում։ Պետական լեզու է Աբխազիայում։ Ցեղակից է աբազերեն, ադիգերեն (չերքեզերեն) և ուբիխերեն (մահացած լեզու) լեզուներին։ Մտնում է իբերա-կովկասյան ընտանիքի աբխազա-ադըղեական խմբի մեջ։ Աբխազերենն ունի բազմահամադրական կառուցվածք, որը հանդիպում է ստորոգյալի կազմի մեջ և բայական բարդ համակարգ։ Հոլովները քիչ են, առատ են բաղաձայնները։ Գրության ստեղծման փորձեր իրականացվել են 19-րդ դարի 60-ական թվականներից սկսած։ Գիրը 1924 թվականից սկսած լատինական է, 1938 թվականից՝ վրացական, իսկ 1954 թվականից՝ կիրիլիցայի հիման վրա։


== Այբուբեն ==


== Ծանոթագրություններ ==


== Գրականություն ==


=== ռուսերեն ===
Ломтатидзе К.В. Абхазский язык // Языки народов СССР. Т. 4. Иберийскокавказские языки. «Наука». Москва, 1967.
Марр, Н.։ 1938. О Языке и истории абхазов. Москва։ Академия Наук СССР.
Марр Н. Я.։ Абхазский аналитический алфавит. Л., 1926 («Труды яфетского семинария», I).
Ломтатидзе, К. В. 1968. Грамматика абхазкого языке: фонетика и морфология. Сухуми.)
Чирикба В. А.։ Расселение абхазов в Турции. Приложение к книге։ Ш. Д. Инал-ипа. Садзы. Историко-этнографические очерки. Москва։ Российская Академия Наук, 1995, с. 260-278.
Чирикба В. А.։ Абхазский язык. // Языки Российской Федерации и Соседних Государств. Энциклопедия. В трех томах. Т. 1. A-И. Москва։ Наука, 1998, с. 8-18.
Ломтатидзе К.В. Абхазский язык // Языки народов СССР. Т. 4. Иберийскокавказскиеязыки. «Наука». Москва, 1967.


=== անգլերեն ===
Andrews, Peter A.։ Ethnic groups in the Republic of Turkey., Beiheft Nr. B 60, Tübinger Atlas des Vorderen Orients, Wiesbaden։ Reichert Publications, 1989
Čirikba, Vjačeslav A.։ 2003. Abkhaz (Languages of the world). München։ LINCOM Europa.
Chirikba V.A.։ Common West Caucasian. The Reconstruction of its Phonological System and Parts of its Lexicon and Morphology. - Leiden։ Research School CNWS. 1996.
Chirikba V.A.։ Abkhaz. Languages of the World/ Materials 119. Leiden։ Lincom Europa, 2003.
Chirikba V.A.։ Distribution of Abkhaz Dialects in Turkey. In։ A. Sumru Özsoy (ed.). Proceedings of the Conference on Northwest Caucasian Linguistics, 10-12 October 1994. Studia Caucasologica III. Novus forlag - Oslo, Institutet for sammenlignende kulturforskning, 1997, p. 63-88.
Hewitt, B. G. 1979. Abkhaz (Lingua Descriptive Studies). Amsterdam։ North-Holland.)
Hewitt B.G. Abkhaz // Greppin J. (ed.) The Indigenous Languages of the Caucasus Vol. 2. New York։ Caravan Books, 1989. [pp. 39–88].


=== Գերմաներեն ===
Klimov, Georgij A. 1994. Einführung in die kaukasische Sprachwissenschaft. Üb. von Jost Gippert. Hamburg։ Buske.
Խոսրով (գետ)

Անվան այլ կիրառումների համար տե՛ս՝ Խոսրով (այլ կիրառումներ)Խոսրով, Խոսրովգետ, Խոսրովչայ, գետ Հայաստանի Արարատի մարզում։ Սկիզբ է առնում Գեղամա լեռների հարավարևմտյան լանջերի մոտ 2900 մ բարձրությունից և Ուրցաձոր գյուղից 4 կմ հյուսիս-արևելք մոտ 1165 մ բարձրության վրա աջից միախառևվում Վեդիի գետին։ Երկարությունը՝ 18 կմ, ջրահավաք ավազանի մակերեսը՝ 50-65 կմ²։ Ստորին հոսանքն ընկած է Կոտուց և Խոսրովասար լեռնագագաթների միջև։ Ջրի միջին տարեկան ծախսը չի գերազանցում 0,5 մ³/վ։


== Ծանոթագրություններ ==
Մոգերի ամրոց

Մոգերի ամրոց (իսպ.՝ Castillo de Moguer), գտնվում է Իսպանիայի Մոգեր նահանգի Մոգեր մունիցիպալիտետում։ Այն վերանորոգվել և ներկայիս տեսքին է բերվել 14-րդ դարում։
Մոգերի ամրոցը կառուցվել է մանրախճի, կրաքարի և խճի խառնուրդից ստացված շինանյութից։ Ունի 44 մ լայնություն և 45 մ երկարություն ունեցող քառակուսու տեսք (144 ոտնաչափ × 148 ֆուտ). և 4 աշտարակներ անկյուններում։ Պատմական վկայությունների համաձայն ամրոցը շրջապատված է եղել խորը խրամատներով, որոնք սակայն չեն պահպանվել։ Ամրոցի մուտքը գտնվում է հյուսիսարևմտյան կողմում, որը ներկայումս կոչվում է Սանտո-Դոմինգո փողոց։ Աշտարակները ունեն 9x9 մ տրամագիծ (30 ft × 30 ft) և 2 հարկ։ Աշտարակները այնպես էին կառուցված, որ պաշարման ժամանակ զինվորները կարողանան հեշտությամբ պաշտպանվեն։ Ամրոցի նկուղը թվագրվում է 18-րդ դարով և ունի 22x10.5 մ մակերես (72 ft × 34 ft): Ներկայումս այն ծառայում է որպես զբոսաշրջային տեղեկատվական կենտրոն։


== Գրականություն ==
GONZÁLEZ GÓMEZ, Antonio: Moguer en la Baja Edad Media. Diputación Provincial de Huelva, Huelva, 1976. (ISBN 84-500-1614-2 )
ROPERO REGIDOR, Diego. El castillo fortaleza de Moguer. Col. "Montemayor", Archivo Histórico Municipal; Fundación Municipal Cultura, Moguer, 1990
Moguer 500 Años. Catálogo de la Exposición. (Iglesia de San Francisco de Moguer, 3 de agosto - 2 de septiembre de 1992). Ayuntamiento de Moguer, 1992.
ROPERO REGIDOR, Diego. Los lugares colombinos y su entorno. Fundación Ramón Areces, Madrid, 1992.
Վիշկովցի

Վիշկովցի (ուկրաիներեն՝ Вишківці), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Վիշկովցի գյուղում բնակվում էր 801 մարդ։ Բնակավայրը զբաղեցնում է 2292 կմ² տարածք։ Բնակչության խտությունը կազմում էր 349,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարումինի

Բարումինի  (իտալերեն՝ Barumini), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 1413 մարդ (2008 թվականի տվյալներով), բնակչության խտությունը կազմում է 53 մարդ/կմ²։ Զբաղեցնում է 27 կմ² մակերես տարածք։
Փոստային ինդեքսն է՝ 9021։ Հեռախոսային կոդը՝ 070։
Բնակավայրի հովանավորը համարվում է սուրբ Սեբաստյանը։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 070 9368024
Էլեկտրոնային հասցե։ infotiscali@comunebarumini.it
Գլխավոր կայք։ http://www.comunebarumini.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շուշաննա

Շուշաննա (Շուշան Պարգևի Մարտիրոսյան-Վարդանյան, նոյեմբերի 18, 1968(1968-11-18), Երևան, Հայկական ԽՍՀ, ԽՍՀՄ), հայ ջութակահարուհի, երգչուհի։


== Կենսագրություն ==
Շուշան Մարտիրոսյանը ծնվել է 1968 թվականի նոյեմբերի 18-ին Երևանում։ Սովորել է Երևանի Պյոտր Չայկովսկու անվան երաժշտական դպրոցում, միաժամանակ նվագել ջութակահարների «Ունիսոն» անսամբլում։ 
1978 թվականին ընտանիքի հետ տեղափոխվել է Մարսել։ 14 տարեկանում արժանացել է Մարսելի կոնսերվատորիայի 1-ին մրցանակի, 17 տարեկանում՝ ոսկե մեդալի։ Երեք տարի սովորել է Ժան Տեր-Մերկերյանի դասարանում, ապա կատարելագործվել Փարիզի կոնսերվատորիայում (ղեկ.՝ Դ. Էրլի)։ 
1985-1987 թվականներին դասավանդել է Առլի երաժշտական դպրոցում։ 
1989 թվականին մասնակցել է Շ. Ազնավուրի «Քեզ համար, Հայաստան» երգի ձայնագրմանը։ 
Մենահամերգներով հանդես է եկել Ֆրանսիայում, Բելգիայում, Ռուսաստանում, ԱՄՆ-ում, Հայաստանում (1990, ջութակահար Կարապետ Հայրապետյանի հետ զուգանվագով՝ Երևանում, Գյումրիում, Ամասիայում)։ Համագործակցել է երաժիշտներ Ժ. Պ. Լանգի, Ֆ. Բեռնեիմի, Ֆ. Լեի, Ս. Ասուսի և ուրիշների հետ։ 
Թողարկել է «Իմ ջութակի լարերը» (1987), «Շրջել երկրագունդը» (1988) ձայնասկավառակները, ձայնագրել ալբոմ (13 ստեղծագործություն, 2000)։
Թուրքիայի լեզուներ

Թուրքիայում ներկայացված են մեծ թվաքանակով լեզուներ, չնայած նրանց 80%-ը ազատորեն տիրապետում է թուրքերենին։ Թուրքերենը համարվում է երկրի միակ պաշտոնական լեզուն։ Ինչպես նշում է Թուրքիայի Սահմանադրության 42-րդ հոդվածը` ոչ մի լեզու, բացառությամբ թուրքերենի, չի կարող դասավանդվել որևիցե պետական ուսումնական հաստատությունում որպես առաջնային լեզու։ Արտասահմանյան լեզուները կարող են ուսուցանվել միայն համապատասխան կանոնակարգի պահպանման դեպքում։
Պաշտոնական այսպիսի տեսակետը բազմիցս քննադատվել է իրավապաշտպան տարբեր կառույցների կողմից, քանի որ համաձայն պաշտոնական տեսակետի երկրում գոյություն ունեն միայն երեք ազգային փոքրամասնություններ` հույներ, հայեր և հրեաներ, որոնց իրավունքները երաշխավորվել են դեռևս 1923 թվականին Լոզանի պայմանագրով։ Ցանկացած այլ փոքրամասնության մասին խոսքը Թուրքիայի կառավարությունը համարում է որպես անջատողականություն։
Անկախ այս հանգամանքից երկրում այսօր խոսում են մոտ 50 լեզուներով, որոնց կրողները տարբեր գնահատականներով կազմում են Թուրքիայի բնակչության 10-ից 25 %-ը։ Թուրքերենից հետո երկրորդ լեզուն իր տարածվածությամբ քուրմանջին է, որով խոսում են հիմնականում քրդերը։ Մեծ թիվ են կազմում նաև հայերեն և հունարեն խոսող անձինք։
Թուրքիայում տեղի ունեցած վերջին մարդահամարը, որտեղ նշված են եղել տարբեր լեզուներով խոսող անձանց քանակը, տեղի է ունեցել 1965 թվականին։ Մշտապես կարծիք է հայտնվում այն մասին, որ այս թվերը բավականին իջեցված են։ Սակայն որոշ տեսաբաններ էլ այն կարծիքին են, որ այս մարդահամարը հստակ կերպով ցույց տված թուրքական վիլայեթների էթնոլեզվագրական կազմը։ Այլ տվյալների բացակայության պատճառով ստորև ներկայացված աղյուսակում հիմնականում ներկայացված են սույն մարդահամարի տվյալները։ Պետք է նկատի ունենալ, որ սույն աղյուսակում ներկայացված լեզուները ներկայացված են 2 սկզբունքով` «լեզուներ, որոնք մայրենի են որոշ ազգերի համար» և «լեզուներ, որոնք կիրառվում են որպես երկրորդ լեզու»։ Պետք է փաստել այն հանգամանքը, որ առաջին տեսակի մեջ են մտնում այն ազգերը, որոնք գրեթե թուրքերեն չեն խոսում, իսկ երկրորդի մեջ են մտնում այն ազգերը, որոնք լավ տիրապետում են ինչպես թուրքերենին, այնպես էլ իրենց մայրենի լեզվին (ինչպես օրինակ` հայերը)։


== Աղյուսակ ==


== Օտարերկրյա լեզուներ ==
Ընդհանուր առմամբ Թուրքիայում օտարերկրյա լեզուների իմացությունը ցածր մակարդակի վրա է։ 2006 թվականի տվյալներով երկրի բնակչության միայն 17 %-ն է կարողանում խոսել անգլերեն, 4%-ը` գերմաներեն, 1%-ը` ֆրանսերեն, 1%-ը` հայերեն և 1%-ը` ռուսերեն։


== Գրականություն ==
Andrews P.A. Ethnic Groups in the Republic of Turkey. Wiesbaden: Reichert, 1989.


== Տես նաև ==
Թուրքիայի բնակչություն


== Ծանոթագրություններ ==
(9035) 1990 SH1

(9035) 1990 SH1, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,736021 ա. մ., առավելագույնը մոտենում է 1,9595 ա. մ. հեռավորության վրա և հեռանում 3,5125 ա. մ.։ Արեգակի շուրջ մեկ ամբողջական պտույտ է կատարում 1653,02 երկրային օրվա ընթացքում, իր ուղեծրով շարժվելով միջինում 0,217783 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9035) 1990 SH1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շչիգրիի շրջան (Կուրսկի մարզ)

Շչիգրիի շրջան (ռուս.՝ Щигровский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Շչիգրի։


== Աշխարհագրություն ==
Շրջանի տարածքի մակերեսը կազմում է 1220 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12714 մարդ։ Բնակչության խտությունը կազմում էր 10,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բյուրեղային քիմիա

Բյուրեղային քիմիա, գիտություն բյուրեղային կառույցների և նյութի բնույթի մեջ եղած կապի մասին։ Բյուրեղային քիմիան ուսումնասիրում է բյուրեղներում ատոմների քիմիական կապերը և ատոմների տարածական դասավորությունը, ինչպես նաև քիմիական նյութի ֆիզիկական և քիմիական հատկությունների կախումը բյուրեղի կառուցվածքից։ Բյուրեղային քիմիան քիմիայի բաժին է և սերտորեն կապված է բյուրեղագիտության հետ։
Բյուրեղաքիմիան գիտություն է բյուրեղներում ատոմների տարածական դասավորության, քիմիական կապի, բյուրեղային նյութերի ֆիզիկական ու քիմիական հատկությունների և կառուցվածքի միջև եղած կախվածության մասին։ Բ–ի խնդիրն է պարզել, թե բյուրեղային նյութերի ֆիզիկական հատկությունները (էլեկտրահաղորդականություն, մագնիսականություն, առաձգականություն, կռելիություն, ամրություն, գույն, փայլ, հալման ջերմաստիճան ևն) ինչ փոխհարաբերության մեջ են քիմ․ կապի, բյուրեղային ցանցում միջատոմային հեռավորությունների, առանձին քիմ․ տարրերի հետ։ Բ․ հնարավորություն է ընձեռում որոշակի որակ տվող տարրերի ավելացումով ստանալ անհրաժեշտ ֆիզիկական հատկություններով օժտված համաձուլվածքներ, կարգավորել տեխնիկական և թանկարժեք քարերի գույնը, ամրությունը ևն, կանխատեսել նոր բյուրեղային նյութեր։ Բյուրեղաքիմ․ ուսումնասիրությունների հիմքում ընկած են ստերեոքիմ․ և բյուրեղակառուցվածքային վերլուծությունները։ Առաջին դեպքում ուսումնասիրվում են միջատոմային հեռավորությունները, արժեքականության անկյունների չափերը և պարզվում են, թե տվյալ ատոմը քանի ուրիշ ատոմների հետ կարող է մերձավորագույն կապի մեջ լինել։ Դրանք բնութագրելու համար մտցված են կոորդինացիոն թիվ և կոորդինացիոն բազմանիստ հասկացությունները։ Բացահայտված է, որ ամեն մի տարրի ատոմի համար բնորոշ են որոշակի կայուն կոորդինացիոն թիվ և բազմանիստ։ Այդ օրինաչափությունը բացատրելու համար Բ․ օգտվում է քվանտային մեխանիկայի մեթոդներից։ Բյուրեղակառուցվածքային ուսումնասիրությունները տարվում են բյուրեղային նյութի մեջ մասնիկների հարաբերական տարածական դասավորությունը և տվյալ կառուցվածքի կայունությունը պարզելու նպատակով։ Այս ասպարեզում Բ․ սերտորեն առնչվում է բյուրեղաֆիզիկայի և պինդ մարմնի ֆիզիկայի հետ։


== Տես նաև ==
Քվանտային մեխանիկա
Սորդ Յու

Սորդ Յու (ռուս.՝ Сордь-Ю), գետ Ռուսաստանում, հոսում Արխանգելսկի մարզում։ Գետաբերանը տեղակայված է Չուբ գետի աջ ափին՝
22 կմ հեռավորության վրա։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024846
Հիդրոլոգիական ուսումնասիրությունների կոդը - 103002484
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ղուկաս Չուբարյան

Ղուկաս Գրիգորի Չուբարյան (հունիսի 16, 1923(1923-06-16), Երևան, Հայկական ԽՍՀ, ԱԽՖՍՀ, ԽՍՀՄ - մարտի 23, 2009(2009-03-23), Երևան, Հայաստան), հայ քանդակագործ, ՀԽՍՀ ժողովրդական նկարիչ, ԽՍՀՄ գեղարվեստի ակադեմիայի իսկական անդամ։
Իրավաբան, հասարակական, քաղաքական գործիչ, ՀԽՍՀ գիտության վաստակավոր գործիչ Գրիգոր Չուբարյանի որդին է։


== Կենսագրություն ==
Ղուկաս Չուբարյանը ծնվել է 1923 թվականին Երևանում։ 

1942 թվականին ավարտել է Փանոս Թերլեմեզյանի անվան գեղարվեստի ուսումնարանը
1947 թվականին՝ Երևանի պոլիտեխնիկական ինստիտուտի ճարտարապետական բաժինը
1950 թվականին Երևանի պետական գեղարվեստա-թատերական ինստիտուտը
1950-1955 թթ. դասավանդել է Փանոս Թերլեմեզյանի անվան գեղարվեստի ուսումնարանում
1968 թվականից՝ Երևանի մանկավարժական ինստիտուտում, 1980 թվականից պրոֆեսոր
1996 թվականից՝ Երևանի գեղեցիկ արվեստների ազգային ակադեմիայի պրոռեկտոր
2003 թվականին արժանացել է Մովսես Խորենացու մեդալիՄահացել է 2009 թվականին։
Ցուցադրվել է 1941 թվականից։ Չուբարյանի գործերը գտնվում են Հայաստանի ազգային պատկերասրահում, Մոսկվայի Տրետյակովյան պատկերասրահում, Սանկտ Պետերբուրգի ռուսական թանգարանում և տարբեր մասնավոր հավաքածուներում։
Ղուկաս Չուբարյանն աշխատել է հաստոցային, մոնումենտալ և մոնումենտալ դեկորատիվ քանդակագործության ասպարեզում։ Հեղինակ է դիմաքանդակների, արձանների, մոնումենտալ գործերի։


== Ստեղծագործություններ ==
Հաստոցային գործեր

Տարիները և մարդիկ, քանդակաշար՝ 1957 - 1958 թթ.
Անահիտի դիմաքանդակ, բրոնզ՝ 1952 թ.
Ասպետը, բրոնզ՝ 1952 թ.
Մոր դիմաքանդակ, բրոնզ՝ 1965 թ.Ֆիգուրատիվ հուշարձաններ

Մարտիրոս Սարյան, բրոնզ՝ Երևան, 1967 թ.
Կոմիտաս, բրոնզ՝ Երևան, 1971 թ.
Եղիշե Չարենց բրոնզ՝ Երևան, 1957 թ.
Ալեքսանդր Սպենդիարյան, բազալտ, Արա Սարգսյանի հետ համատեղ՝ Երևան, 1971 թ.
Հովհաննես Հովհաննիսյան, բազալտ՝ Էջմիածին, 1958 թ.
Մեսրոպ Մաշտոց, բազալտ՝ Երևան, 1968 թ.
Մխիթար Գոշ, բազալտ՝ Երևան, 1968 թ.Դեկորատիվ քանդակներ

Հայաստանի կառավարական շենքերի դեկորատիվ քանդակները, 1950-ական թթ․
Ալեքսանդր Սպենդիարյանի անվան օպերայի և բալետի թատրոնի շենքի ճակատի թատերական դիմակները, 1980 թ.


== Պատկերասրահ ==

		
		
		
		
		


== Ծանոթագրություններ ==


== Տես նաև ==
Էդվարդ Չուբարյան։ Հայտնի Չուբարյաններ (բաժին)
Ստեպովկա (գյուղ, Բոբրինեցի շրջան)

Անվան այլ կիրառումների համար տե՛ս՝ ՍտեպովկաՍտեպովկա (ուկրաիներեն՝ Степівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Ստեպովկա գյուղում բնակվում էր 103 մարդ։ Բնակավայրը զբաղեցնում է 1455 կմ² տարածք։ Բնակչության խտությունը կազմում էր 70,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5887) Յաուզա

(5887) Յաուզա (անգլ.՝ Yauza), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,208536 ա. մ., առավելագույնը մոտենում է 1,9297 ա. մ. հեռավորության վրա և հեռանում 2,4874 ա. մ.։ Արեգակի շուրջ մեկ ամբողջական պտույտ է կատարում 1198,82 երկրային օրվա ընթացքում, իր ուղեծրով շարժվելով միջինում 0,300295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5887) Յաուզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գլումիլինո (գյուղ, Ուֆիմսկի շրջան)

Գլումիլինո (ռուս.՝ Глумилино, բաշկիրերեն՝ Глумилин), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիբինո (գյուղ, Դանիլովսկի շրջան)

Անվան այլ կիրառումների համար տե՛ս՝ ՌիբինոՌիբինո (ռուս.՝ Рыбино), գյուղ Ռուսաստանի Յարոսլավլի մարզի Դանիլովսկի շրջանի կազմում։


== Աշխարհագրական դիրք ==
Գտնվում է Դանիլովից 45 կմ հեռավորության վրա, Չերեպովեց-Դանիլով մայրուղուց՝ 15 կմ հեռավորության վրա, Սև Ուշլոնկա գետի վրա։ Գյուղից ոչ հեռու գործում է ուղղաթիռի հարթակ։
1859 թվականի տվյալներով գյուղն ունեցել է 9 տուն, որտեղ բնակվել է 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղարիխև

Ղարիխև (վրաց.՝ ღარიხევი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 188 մետր բարձրության վրա։ Շրջկենտրոն Խարագաուլից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 130 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Մ.թ.ա. 757


== Դեպքեր ==


== Ծնունդներ ==


== Մահեր ==
Հասարակածային Գվինեայի դրոշ

Հասարակածային Գվինեայի դրոշը Հասարակածային Գվինեայի Հանրապետության պետական խորհրդանիշներից է։ Այն սահմանված է Հասարակածային Գվինեայի Սահմանադրությամբ և դրոշի մասին օրենքով։ Կազմված է կարմիր, կապույտ, սպիտակ և կանաչ գույներից ՝ լայնքի և երկայնքի 2։3 հարաբերակցությամբ։ Դրոշի կենտրոնում պատկերված է Հասարակածային Գվինեայի զինանշանը։


== Արտաքին հղումներ ==
Հասարակածային Գվինեայի դրոշը Flags of the World կայքում


== Աղբյուրներ ==
Guinea Flag of Equatorial Guinea (անգլ.)